НАРЕДБА
за именуване и преименуване на общински обекти и за паметниците и другите възпоменателни знаци на територията на община  Гулянци

  
 ГЛАВА ПЪРВА

ОБЩИ ПОЛОЖЕНИЯ 

  

 Чл. 1. Настоящата наредба определя: 

(1) условията и реда за именуване и преименуване на общински обекти на територията на община  Гулянци 

(2) условията и реда за поставяне, преместване и премахване на паметници и други възпоменателни знаци (паметни плочи, барелефи и др.) на територията на общината. 

  Чл. 2. (1) Общински обекти, предмет на именуване и преименуване са: 

1. улици,  площади, градини, квартали, жилищни комплекси, спирките на градския транспорт, подлези, мостове; 

2. общински начални и средни училища, детски домове, градини и ясли; 

3. общински болнични, социални и други заведения; 

4. общински сгради на образователни и културни институти, читалища, библиотеки; 

5. общински спортни комплекси, спортни съоръжения; 

6. други. 

(2) Паметниците и другите възпоменателни знаци са произведения на човешката дейност, които документират материалната и духовната култура на обществото и имат научно, художествено и историческо значение или са свързани с живота и дейността на видни общественици, военни, политически, културни и научни дейци. 

(3) Имената на общинските обекти и паметниците и другите възпоменателни знаци са посветени на хора, събития и постижения с принос за световното и националното развитие и за развитието на Гулянци  и  района.  Те изразяват признателността на гражданите  към тяхното дело и значимост. 

 Чл. 3. (1) Разпоредбите на настоящата наредба се отнасят за всички населени места в  община  Гулянци. 

(2) Настоящата наредба не се прилага за именуване и преименуване на култови обекти и не се отнася за паметниците и другите възпоменателни знаци на територията на гробищните паркове на  града  и  населените места  в  общината. 

 ГЛАВА ВТОРА

ИМЕНУВАНЕ И ПРЕИМЕНУВАНЕ НА ОБЕКТИ С ОБЩИНСКО ЗНАЧЕНИЕ 

  

 Чл. 4. (1) Решения за именуване и преименуване на обекти с общинско значение на територията на община Гулянци  се вземат от  Общински съвет  Гулянци. 

 (2) Именуват се нови или съществуващи общински обекти, които не са именувани. 

(3) Преименуват се обекти, когато се възстановява историческо наименование или историческа справедливост. 

 Чл. 5. Обектите с национално значение - държавна собственост, на държавна издръжка, на пряко ръководство от държавни органи и др. се именуват и преименуват с решение на Общинския  съвет  Гулянци,  по предложение на Народното събрание, Президента на Република България, министерства и приравнените към тях ведомства и институции. 

  

 Чл. 6. (1) Писмено предложение до Общинския съвет Гулянци  за именуване и преименуване на общински обекти могат да правят: 

1. Кметът на общината; 

2. Общински съветници  и  кметове на населени места; 

3. Ръководствата на обществени, стопански, научни, културни, неправителствени и други организации; 

4. Инициативни граждански комитети със състав не по-малко от 50 души, формирани чрез съответна подписка (когато това се отнася за преименуване на улици и е свързано с подмяна на лични и други документи, подписката трябва да изразява съгласието на заинтересовани лица). 

 Чл. 7. (1) Докладите за именуване и преименуване, които се внасят за разглеждане в 

Общинския  съвет  Гулянци  задължително съдържат: 

1. сведения за обекта и причините, които налагат да се именува или преименува; 

2. мотиви за предлаганото наименование; 

3. скица за местоположението на обекта (ограничителни осеви точки, ако това се отнася за улица); 

4. справка  от  общинската  администрация  за наличие на друг общински обект с предложеното име. 

(2) Предложенията за именуване и преименуване писмено се съгласуват и със съответните общински администрации по местонахождение на обекта. 

Чл. 8. (1) Наименованията на обектите с общинско значение се дават съобразно характера, мястото и значението на всеки конкретен обект и са свързани с имена на хора, исторически събития, открития от различни области на човешките познания, творения на природата и др. при спазване на следните принципи: 

1. възстановяване и развитие на традиционния модел на именната структура на местните  улици; 

2. предимство се дава на наименования с исторически установена гражданственост; 

3. съответствие на стила и нормите на съвременния български език и на историческата точност; 

4. пълноценно използване на възможностите на българската национална топонимия; 

5. запазване на връзката между наименованията на улиците,  площадите и други обекти, утвърдили се като маркиращи топоними в района; 

6. използване с предимство на имената на личности с изключителен принос за развитието на българското общество и  община  Гулянци. 

(2) именната система на общинските обекти се изгражда в рамките на самостоятелни, ясно ограничени селищни образувания; 

(3) значимостта на наименованието и мащаба на именувания или преименувания обект не са в пряка връзка. 

 Чл. 9. При наименуване и преименуване на общински обекти не се допуска: 

1. използване на дублетни или приблизително еднакви наименования на улици и площади с изключение на площад или улица, свързани с него; 

2. използване на имена и названия, изгубили историческа актуалност, както и такива свързани с тоталитарни идеологии и такива асоциирани с прояви на геноцид и всякакви форми на дискриминация; 

3. именуване и преименуване с имена на живи лица; 

4. наименуване на отделни части от  една и съща улица с различни имена. 

 Чл. 10. (1) Именуване и преименуване на обекти с имена с небългарски произход се допуска само, ако се касае за имена на личности с изключителни заслуги  региона   и  Република България, имена от историята и томонимията на района, или за наименуването на обект при условията на реципрочност с чужд  град,  с  който  Гулянци  има  договор  за  партньорство. 

(2) При именуване на обекти с имена с небългарски произход се спазват следните правила 

1. при наличие на утвърден превод на името на български език се използва то; 

2. в останалите случаи имената се изписват на кирилица (по произношение). 

 Чл. 11. (1) Не се допуска  цифрови наименования на улици 

(2) Разместване на наименувания на обекти с общинско значение се допуска само по изключение. 

 Чл. 12. (1) Предложенията и докладите за именуване и преименуване на общински обекти се обсъждат на заседание на Постоянната комисия по образование, култура  вероизповедания,  младежки  и  спортни  дейности  при Общинския  съвет  Гулянци, която изготвя мотивирано становище и го представя за разглеждане на заседание на  Общинския съвет. 

(2)  Общински съвет Гулянци  приема решение по ал. 1 с обикновено мнозинство от всички присъстващи общински съветници. Ако предложението не получи необходимия брой гласове, ново предложение за същия обект може да се направи най-рано след 6 месеца. 

(3) Решенията на Общинския  съвет  Гулянци  за именуване и преименуване на общински обекти на територията  на  общината   се публикуват от Кмета на  общината в поне един местен ежедневник, както и в официалния сайт на  община  Гулянци. 

(4) Кметът на  община Гулянци  организира поставянето на обозначителни табели с новото наименование на съответните обекти, в срок не по-дълъг от един месец от датата на решението на  Общинския съвет. 

  

 ГЛАВА ТРЕТА

ПАМЕТНИЦИ И ДРУГИ ВЪЗПОМЕНАТЕЛНИ ЗНАЦИ 

  

 Чл. 13. (1)  Общинския съвет  Гулянци  взема решения за поставяне, преместване и премахване на паметници и други възпоменателни знаци (паметни плочи, барелефи и др.) на територията на  общината. 

(2) С решението по ал. 1 Общинският съвет се произнася и по въпроса с чии средства (на общината, на инициаторите или събрани от дарения) ще бъде изграден паметникът или възпоменателния знак. 

 Чл. 14. Писмено предложение до  Общински съвет  Гулянци  за поставяне, преместване и премахване на паметници и други възпоменателни знаци (паметни плочи, барелефи и др.) могат да правят: 

1. Кметът на  общината 

2. Общински съветници  и кметове на населени места; 

3. Ръководствата на обществени, стопански, научни културни, неправителствени и други организации; 

4. Инициативни граждански комитети със състав не по-малко от 50 души, формирани чрез съответна подписка. 

 Чл. 15. Предложението за поставяне, преместване или премахване на паметник или възпоменателен знак задължително съдържа: 

1. подробни мотиви за предлаганото действие; 

2. идеен проект на паметника или възпоменателния знак  и  надписа  на  него. 

3. предложение за мястото, на което да бъде поставен или преместен паметникът или възпоменателния знак; 

4. посочен източник на финансиране. 

 Чл. 16. (1) Предложението за поставяне, преместване и премахване на паметници и други възпоменателни знаци и доклада за решение до  Общинския  съвет  Гулянци  се обсъждат на заседание на Постоянната комисия по устройство на територията,  строителство,околна 

среда,  обществен  транспорт  и  комуникации жилищна  и Постоянната комисия по образование,  култура,  вероизповедания,  младежки  и  спортни  дейности при Общинския съвет,  които изготвят мотивирано становище и го представят за разглеждане на заседание на  Общинския съвет. 

  

(2) Предложенията по ал. 1 писмено се съгласуват с  отдела по устройство на територията, строителство  и  инвестиционна  политика на община  Гулянци,  като  се  спазват  изис- 

кванията  на  чл. 25  от  Наредбата  за  реда  и  условията  за  поставяне  и  преместване  на 

съоръжения  и  обекти  на  територията  на  община  Гулянци,  приета  с  Решение  № 763, 

Протокол  № 63  от  26.09.2014 г. 

 (3) Проектите за паметници с  надписите  на  тях  се публикуват в интернет страницата на общината, а техен макет се излага на обществено достъпно място за срок не по-кратък от един месец, с оглед провеждане на обществен дебат върху качествата на проекта. 

(4)  Общинският съвет приема решение по ал. 1 с обикновено мнозинство от всички присъстващи общински съветници. Ако предложението не получи необходимия брой гласове, ново предложение за същия обект може да се направи най-рано след 1 година. 

 Чл. 17. (1) Кметът на община  Гулянци изготвя и поддържа регистър на паметниците и другите възпоменателни знаци на територията на общината, с визуална информация за тях, с информация за тяхното местонахождение и специфика. 

(2) Кметът на община  Гулянци  упражнява контрол по поставянето, преместването и премахването, и пряко отговаря за ремонта, стопанисването и опазването на паметниците и другите възпоменателни знаци на територията на общината. 

ГЛАВА ЧЕТВЪРТА

АДМИНИСТРАТИВНОНАКАЗАТЕЛНИ РАЗПОРЕДБИ 

  

 Чл. 18. (1) Забранява се поставянето на табели с надписи и изображения, указващи наименованието на обекти, чиито смисъл уронва престижа на общината, обществения морал и общоприетите норми на поведение. 

(2) Забранява се премахването или повреждането на табели с наименувания на обекти. 

 Чл. 19. Забраняват се всякакви действия, свързани с паметниците или другите възпоменателни знаци извън реда, описан в глава трета от настоящата наредба, тяхното повреждане или унищожаване. Възстановяването на паметници или други възпоменателни знаци се извършва за сметка на нарушителите. 

  

 Чл. 20. За нарушение на разпоредбите на настоящата Наредба, виновните лица се наказват с административно наказание - глоба от 100 до 1000 лв., като надписите и знаците се премахват в срок 30 дни след констатиране на нарушенията. 

  

 Чл. 21. (1) Наказателните постановления за нарушенията по тази Наредба се издават от кмета на общината или определено от него лице въз основа на акт, съставен от длъжностни лица от общинската администрация. 

(2) Установяването на нарушенията и издаването на наказателни постановления (НП) се извършва по реда на закона за административните нарушения и наказания (ЗААН). 

  

 ПРЕХОДНИ И ЗАКЛЮЧИТЕЛНИ РАЗПОРЕДБИ 

  

 § 1. Настоящата наредба е приета на основание чл. 21, ал. 1, т. 18 и чл. 21, ал. 2 от ЗМСМА. 

  

 § 2. За неуредени в настоящата наредба въпроси Общинският съвет приема отделни решения. 

  

 § 3. Наредбата е приета на заседание на Общинския  съвет  Гулянци с Решение № 791
 по  Протокол  № 67 от  27.11.2014  г. 

  

 § 4. Наредбата влиза в сила от деня на приемането й. 

